Østreheimsveien (Oslo)

Østreheimsveien (1–29, 2–50) er en vei på Årvoll i bydel Bjerkei Oslo. Den begynner og slutter i Årvollveien, som den går dels parallelt med idet den krysser Kildeveien og Stølsvegen.

Veien fikk navn i 1932 etter kafeen Østreheim, som ble drevet av det lokale skytterlaget.

Ved krysset mellom Østreheimveien og Årvollveien står minnebautaer over Viggo Hansteen og Rolf Wickstrøm, som ble skutt av tyskerne på skytebanen her i 1941. Minnesmerkene ble utført av Nic Schiøll i 1946. Det er også gjort oldtidsfunn i området.

Kilder

Eksterne lenker
 

Veier i Oslo
Veier i bydel Bjerke